EkBass/fiwiki-20250220-pages-articles huggingface dataset:
Galapagosinalbatrossi

Galapagosinalbatrossi (Phoebastria irrorata) on ainoa tropiikissa pesivä albatrossilaji. Lajin kuvaili ja nimesi Osbert Salvin vuonna 1883. == Koko ja ulkonäkö == Linnun vartalon pituus on 84–94 cm, siipien kärkiväli keskimäärin 2,27 m ja paino keskimäärin 3,4 kg. Lajin päälaki ja niska ovat kermanvaaleat, kaula ja naama valkoiset sekä muu vartalo ruskea. Nokka on kirkkaankeltainen ja suurikokoinen. Koivet ovat vaaleansinertävät. == Esiintyminen == Laji pesii vain Españolan saarella Galápagossaarilla sekä mahdollisesti Isla de la Platalla Ecuadorin rannikolla. Españolan populaatio on kasvanut 1970-luvun alun 12 000 parista 15 600–18 200 pariin 1994. Vuonna 2001 laskettiin saarelta vähintään 34 694 yksilöä. Isla de la Platalla pesii korkeintaan 10–20 paria. Pesimäajan ulkopuolella laji vaeltelee Perun ja Ecuadorin rannikolla Perunvirran tuottaman runsaan ruokapöydän ääressä. Laji on äärimmäisen uhanalainen. == Elinympäristö == Lajin elinympäristöä on kivikkoinen ja pensaikkoinen Españolan saari. == Lisääntyminen == Muninta tapahtuu huhti–toukokuussa ja keskimääräinen hautomisaika on 65 päivää. Molemmat emot hautovat vuorotellen. Emoilla on erikoinen tapa siirtää munaa runsaan viikon välein niin, että haudonnan lopulla muna sijaitsee keskimäärin 3–4 metrin päässä alkuperäisestä pesästä. Käyttäymisen syytä ei varmuudella tunneta. Munien siirtely aiheuttaa pesätappioita, sillä usein muna vierähtää kiven koloon tai halkeamaan, josta emo ei saa sitä poistettua.Tutkimus munien siirtelystä == Ravinto == Galapagosinalbatrossi syö pääasiassa kalaa, kalmareita ja äyriäisiä. == Lähteet == * Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8. * * Kuvia === Viitteet === Luokka:Ulappalinnut Luokka:Uhanalaiset linnut
Olli Tukiainen

Olli Tukiainen (s. 1976) on Poets of the Fall -yhtyeen kitaristi. Ennen yhtyeeseen liittymistä Tukiainen teki kappaleita yhtyeen vokalisti Marko Saareston kanssa tämän silloiselle yhtyeelle Playgroundille. Lisäksi Tukiainen on toiminut säveltäjänä myös muutamille artisteille kuten Martti Saariselle. Olli Tukiainen julkaisi vuonna 2024 Ollie T-nimellä ekan sooloalbumin täynnä instrumentaalimusiikkia. == Lähteet == Luokka:Suomalaiset muusikot Luokka:Elävät henkilöt Luokka:Suomalaiset kitaristit Luokka:Suomalaiset rockmusiikin säveltäjät Luokka:Poets of the Fall
Marathivaltakunta

Maratin valtakunta (marathiksi: मराठा साम्राज्य Marāṭhā Sāmrājya) oli hindulainen valtakunta Intiassa vuosina 1674–1818.http://www.indianmirror.com/dynasty/marathaempire.html Valtion perusti Shivaji, joka käytti sissitaktiikkaa ja sai vähitellen haltuunsa osia Suurmogulien valtakunnasta. Hän on edelleen kansallissankari etenkin Maharashtran osavaltiossa. Shivajin kuoltua vuonna 1680 Suurmogulien valtakunta yritti viimeisen suuren mogulin Aurangzebin johdolla saada menettämiään alueita takaisin 27-vuotisessa sodassa. Sodan aikana hallitsivat Shivajin kaksi poikaa, sen päätyttyä valtaan nousi hänen pojanpoikansa Shahu. Tämä nimitti pääministerin, peshwan, hoitamaan käytännön asioita. Vuosien mittaan valta lipsui peshwoille, ja Shivajin jälkeläiset pysyivät valtion keulakuvina. thumb|left|Maratien valtakunta noin vuonna 1760. Maratin valtakunta oli huipulla 1700-luvun keskivaiheilla. Vuonna 1761 valtakunta kärsi katkeran tappion afgaaneille Panipatissa, mutta senkin jälkeen se vastusti brittihallintoa ja joutui luopumaan valta-asemasta vasta 1818. Monet marattiylimykset osallistuivat sepoykapinaan vuonna 1857. == Lähteet == == Aiheesta muualla == Luokka:Intian kuningaskunnat Luokka:Seulonnan keskeiset artikkelit
Blutengel

Blutengel on saksalainen darkwave-yhtye. Laulaja Chris Pohl perusti sen vuonna 1998. Yhtye esittää musiikkinsa englanniksi ja saksaksi. == Kokoonpano == === Nykyiset jäsenet === * Chris Pohl – miesääni * Ulrike Goldmann – naisääni * Sonja Semmler – live-esitykset (ei virallinen jäsen) === Entiset jäsenet === * Nina Bendigkeit (lähti 1999) * Kati Roloff (perusti Gini Martinin kanssa Tristesse de la Lunen) * Gini Martin (perusti Kati Roloffin kanssa Tristesse de la Lunen) * Eva Pölzig (lähti 2005) * Constance Rudert (lähti 2010) == Julkaisut == === Albumit === * Child of Glass (1999) * Seelenschmerz (2001) * Angel Dust (2002) * Demon Kiss (2004) * Live Lines (Live Album) (2005) * The Oxidising Album EP (2005) * My Saviour EP (2006) * Labyrinth (2007) * Schwarzes Eis (2009) * Tränenherz (2011) * Monument (2013) * Omen/Save Us (2015) * Leitbild (2017) * Un:Gött (2019) * The Victory Of Light (2021) * Un:Sterblich: Our Souls Will Never Die (2023) === DVD:t === * Live Lines (2005) * Moments Of Our LIVEs (2008) * Once in a Lifetime (2013) * A Special Night Out: Live & Acoustic in Berlin (2017) * Live im Wasserschioss Klaffenbach (2018) === Singlet === * Bloody Pleasures (2001) * Black Roses (2001) * Vampire Romance (2002) * Forever (2003) * Mein Babylon (2004) * No Eternity (2004) * My Saviour (2006) * Lucifer (2007) * Winter Of My Life (2008) * Dancing In The Light - Forsaken (2008) * Dancing In The Light - Solitary (2008) * Promised Land (2010) * Reich Mir Die Hand (2010) * Über Den Horizont (2011) * Save Our Souls (2012) * You Walk Away (2013) * Kinder dieser Stadt (2013) * Krieger (2014) * Asche zu Asche (2014) * Sing (2015) * Complete (2016) * Lebe Deinen Traum (2017) * Surrender to the Darkness (2018) * Vampire (2018) * Wir Sind Unsterblich (2020) * Obscured (Hocicon kanssa, 2020) * Nothing But A Void (Massive Egon kanssa, 2020) == Lähteet == == Aiheesta muualla == * Viralliset sivut * Epäviralliset sivut Luokka:Saksalaiset elektronisen musiikin yhtyeet
Solis Lacus

Solis Lacus on Maasta suurilla kaukoputkilla havaittava tumma alue Marsissa paikassa 85° läntistä, 26° eteläistä Thaumasiassa tai Solis Planumilla. Se muuttaa muotoaan, sillä se on tumman pölyn muodostama läikkä, joka on tuulten armoilla. Marsin pölymyrskyt muuttavat sen muotoa, kokoa ja tummuutta. Luokka: Mars
Svenskfinland

Svenskfinland on niiden Suomen alueiden ruotsinkielinen yhteisnimi, joilla suomenruotsalaiset pääasiassa elävät. Siihen luetaan noin puolet Uudenmaan maakunnasta, Varsinais-Suomen eteläosa (Turunmaan seutukunta ja Turku sekä eräitä näihin rajautuvia alueita), Ahvenanmaa sekä suurin osa Pohjanmaan maakunnasta ja Kokkola Keski-Pohjanmaan maakunnasta (entisen Vaasan läänin rannikkoseutu). Svenskfinlandiin usein luetuissa Turussa ja pääkaupunkiseudulla asuu huomattava osa suomenruotsalaisista, vaikka he muodostavatkin näiden kaupunkien kokonaisväestöstä vain vähemmistön. Nykyinen pääkaupunkiseutu tosin oli pääasiassa ruotsinkielistä 1800-luvun lopulle saakka. Käsite esiintyy ruotsinkielisessä julkisuudessa eikä sille ole vakiintunut suomenkielistä käännöstä. Sen ohella, että Svenskfinland on maantieteellinen käsite, sillä tarkoitetaan myös ruotsinkielisiä sosiaalisia verkostoja ja toimintoja, jotka tunnetaan myös nimellä Ankkalammikko.Marcus Björk, Organisationstruktur i en brokig verklighet luettu 21.6.2007 == Svenskfinland toiminimenä == Suomessa toimi Svensk-Finland-niminen ruotsinkieliseen palveluun keskittynyt vakuutusyhtiö vuoteen 2001 asti, jolloin siitä tuli osa Veritas-vakuutusryhmää.svenskfinland.fi 21.6.2007 == Lähteet == Luokka:Suomenruotsalaisuus Luokka:Suomen maantiede
Andrew Hill

Andrew Hill (30. kesäkuuta 1931 Chicago, Yhdysvallat – 20. huhtikuuta 2007 Jersey City, Yhdysvallat) oli yhdysvaltalainen jazzpianisti ja säveltäjä. Hill teki ensimmäisen levynsä vuonna 1959. Sooloura kuitenkin aukeni vasta vuonna 1961. Hän levytti 1960-luvulla viisi levyä omia sävellyksiään ja kahdeksan muuta levyä Blue Note -levy-yhtiölle. 1990-luvun taitteessa hän teki jälleen kaksi levyä, mutta uusi tuleminen siirtyi 1990-luvun loppupuolelle. Hänelle myönnettiin merkittävä tanskalainen Jazzpar-palkinto vuonna 2003. Hill esiintyi Suomessa kolme kertaa: Turussa vuonna 1999, Pori Jazzissa vuonna 2002 ja Tampereella vuonna 2006. ==Valikoitu diskografia== * Black Fire (Blue Note, 1963) * Smoke Stack (Blue Note, 1963) * Point of Departure (Blue Note, 1964) * Andrew!!! (Blue Note, 1964) * Pax (Blue Note, 1965) * Dance with Death (Blue Note, 1968) * Passing Ships (Blue Note, 1969 * Spiral (Freedom/Arista, 1974 ja 1975) * Live at Montreux (Freedom, 1975) * Shades (Soul Note, 1986) * Verona Rag (Soul Note, 1986) * Dusk (Palmetto, 1999) * A Beautiful Day (Palmetto, 2002) * Time Lines (Blue Note, 2005) == Aiheesta muualla == * Andrew Hillin muistokirjoitus Helsingin Sanomissa Luokka:Yhdysvaltalaiset jazzpianistit Luokka:Vuonna 1931 syntyneet Luokka:Vuonna 2007 kuolleet
Ceutan raja-aita

Ceutan raja-aita erottaa Marokon ja Espanjalle kuuluvan Ceutan autonomisen kaupungin toisistaan. Aidan tarkoitus on pysäyttää laiton maahanmuutto ja salakuljetus. Euroopan unioni on rahoittanut 30 miljoonaa euroa maksaneen aidan. Se käsittää rinnakkain olevia kolmimetrisiä aitoja, joiden huipulla on piikkilankaa, säännöllisin välein olevia vartioasemia ja tie, jota käyttävät poliisipartiot tai ambulanssit tarpeen tullen. Maakaapeli yhdistää valonheittimet, ääni- ja liikesensorit sekä videokamerat keskusohjauskoppiin. Marokko on vastustanut aidan rakentamista. == Katso myös == *Melillan raja- aita == Lähteet == ==Aiheesta muualla== Luokka:Rajamuurit ja -aidat Luokka:Espanjan rajat Luokka:Ceuta
Jalkojenhoitoalan nimikkeet

Jalkojenhoitoalan nimikkeet ovat nimikkeitä, joita jalkaterapia-alan työntekijät käyttävät sekä voivat ja saavat käyttää perustuen tutkintoonsa ja henkilökohtaisiin valintoihinsa. Joissakin maissa jotkin jalkojenhoitoalan nimikkeet ovat suojattuja niin, että vain asianmukaisen koulutuksen suorittanut henkilö voi käyttää tiettyjä nimikkeitä. == Suomessa == Suomessa nimikettä ”jalkahoitaja” voi käyttää vapaasti kuka tahansa. Nimikettä ”jalkojenhoitaja” saa käyttää asianmukaisen terveydenhuolto-oppilaitoksen tutkinnon suorittanut henkilö. Vuonna 1996 jalkojenhoitajien koulutus päättyi ja otettiin käyttöön ammattikorkeakoulututkintonimeke ”jalkaterapeutti”. Ensimmäiset jalkaterapeutit valmistuivat vuonna 1999. Jalkaterapeutin koulutuksen laajuus on 210 opintopistettä ja se kestää 3,5 vuotta. Tutkinto suoritetaan jalkaterapian koulutusohjelmassa. Jalkaterapeutiksi voi opiskella Metropolia Ammattikorkeakoulussa ja Mikkelin ammattikorkeakoulussa. === Jalkojenhoidon ammattitutkinto === Vuodesta 2003 lähtien on ollut mahdollista suorittaa jalkojenhoidon näyttötutkinto. Tutkintoon ei ollut virallista valmistavaa koulutusta. Opetusta on annettu lähinnä kosmetologikouluissa, aikuiskoulutuskeskuksissa sekä sosiaali-ja terveydenhoidon oppilaitoksissa ympäri Suomea. Jalkojenhoidon ammattitutkinnon suorittaneita ei rekisteröidä terveydenhuoltoalan ammattilaisten rekisteriin jalkojenhoitajaksi. Heidät voidaan ottaa Jalkojenhoidon ammattitutkinnon suorittaneet ry:n (JHAS) jäseniksi ja he saavat kuulua myös Suomen lähi- ja perushoitajaliitto SuPeriin. Jalkojenhoidon koulutukseen voi hakea, mikäli hakijalla on sairaanhoitajan tai vähintään lähihoitajan tutkinto eli terveydenhuollon koulutus. == Aiheesta muualla == * * * Luokka:Jalkaterapia Luokka:Terveydenhuollon ammatit
Mario Party 4

Mario Party 4 on Hudson Softin kehittämä ja Nintendon lokakuussa 2002 julkaisema Mario Party -partypelin neljäs osa.http://www.nintendo.fi/?game=231 Peli on ensimmäinen Nintendo GameCubelle julkaistu Mario Party. == Pelaaminen == Peli alkaa pelaajien vuorojärjestyksen arvonnasta. Jokaiselle pelaajalle jaetaan kymmenen kolikkoa, joita käytetään tavaroiden ja tähtien ostamiseen sekä muihin ominaisuuksiin. Seuraavaksi aloitetaan peli, jolloin ensimmäinen pelaaja heittä noppaa (numeroitu 1–10) ja liikkuu. Se mihin ruutuun pelaaja päätyy, määrää mitä tapahtuu. Kaikkien pelaajien päätettyä vuoronsa, alkaa minipeli. Pelin tyyppi määräytyy sen mukaan, minkä värisiin ruutuihin pelaajat ovat pysähtyneet (sinisiin vai punaisiin, vihreä ruutu voi olla punainen tai sininen). Jos kaikki ovat pysähtyneet samanvärisiin ruutuihin alkaa nelinpeli. Jos kaksi on pysähtynyt siniseen ja kaksi punaiseen, alkaa tiimipeli. Jos taas kaikki muut paitsi yksi ovat samanvärisissä ruuduissa, alkaa yksi vastaan kolme -peli. Näin pelataan koko pelin ajan. Kun viimeiset viisi vuoroa alkavat, arvotaan joku tapahtuma (esimerkiksi ilmaiset tähdet loppupelin ajaksi) ja pelataan lottoa lottokuponkien hankkineiden pelaajien kesken. Pelissä voittaja on se jolla on eniten tähtiä, jotka on sijoitettu laudalle. Jos kahdella pelaajalla on saman verran tähtiä, on voittaja se jolla on eniten rahaa. === Tarina === Toad, Shy Guy, Goomba, Koopa Troopa ja Boo kutsuvat Marion ja kumppanit mukaan juhlimaan Party Cubelle. He ovat jokainen tehneet sinne mieleisensä laudan, ja kaikki on kutsuttu pelaamaan. === Hahmot === Pelissä on kahdeksan pelattavaa hahmoa: Mario, Luigi, Prinsessa Peach, Yoshi, Wario, Waluigi, Donkey Kong ja Prinsessa Daisy. Hahmoilla ei ole mitään erikoiskykyjä, eikä hahmon valinta vaikuta pelattavuuteen, mutta tietokoneen ohjaamat hahmot ovat erikoistuneet joidenkin tavaroiden käyttöön, eli käyttävät enemmän jotain tiettyä tavaraa. Lisäksi jokaisella laudalla on oma isäntä: Toad, Shy Guy, Goomba, Koopa Troopa, Boo (sekä Mini Bowser + Bowser). ==Lähteet== == Aiheesta muualla == *Mario Party 4 Nintendo Suomen sivustolla Luokka:Mario Party -pelit
Wahlström

Wahlström on seuraavien henkilöiden sukunimi: * Anne Wahlström, suomalainen näyttelijä * Charlotte Wahlström (1849–1922), ruotsalainen taidemaalari * Chris Wahlström, ruotsalainen näyttelijä * Erik Wahlström (s. 1945), Tieto- Finlandia-palkinnon voittaja vuonna 1993 * Eva Wahlström (s. 1980), suomalainen nyrkkeilijä * Jarl Wahlström, Jyväskylän yliopiston kliinisen psykologian ja psykoterapian emeritusprofessori * Jarl Wahlström (1918–1999), Pelastusarmeijan johtaja * Jarmo Wahlström (1938–2013), suomalainen poliitikko * Lydia Wahlström (1869–1954), ruotsalainen kirjailija, historian professori ja äänioikeusaktivisti * Olli-Matti Wahlström (s. noin 1981), suomalainen rumpali * Per Karl Wahlström, ruotsalainen kirjankustantaja, toinen Wahlström & Widstrand -kustantamon perustajista * Toni Wahlström (s. 1966), suomalainen näyttelijä * Vivi Wahlström (s. 2001), suomalainen näyttelijä.
Bahadur Šah II

Abu 'l-Muzaffar Siradj al-Din Muhammad Bahadur Šah eli Bahadur Šah II (1775 – 1862) oli viimeinen timurideista periytyvä Intian suurmoguli. Hän nousi suurmoguliksi isänsä Akbar Šah II:n kuollessa vuonna 1837, mutta hänen valtansa oli lähinnä muodollinen, ja Intiaa hallitsi Englannin Itä-Intian kauppakomppania. Vuonna 1857 kapinoivat sepoyt nimittivät hänet nimelliseksi johtajakseen, ja brittien vallattua Delhin muutamaa kuukautta myöhemmin hänet vangittiin ja karkotettiin Yangoniin nykyiseen Myanmariin. Bahadur Šah kuoli karkotettuna vuonna 1862. Hänet tunnetaan epäonnistuneen kapinan johtajuuden ohella urdunkielisenä runoilijana ja suufilaisena pyhimyksenä. ==Elämäkerta== Bahadur Šah syntyi 24. lokakuuta 1775 ja oli isänsä Akbar Šah II:n toiseksi vanhin poika ja hänen äitinsä oli Lal Bhai. Suurmogulien valtakunnan perustaja Baburista suoraan laskettuna Bahadur Šah oli Baburin yhdestoista perillinen. Bahadur Šah kirjoitti runoutta ja käytti kirjailijanimeä Zafar harjoittaen myös musiikkia ja kalligrafiaa. Hän nousi suurmoguliksi isänsä kuollessa vuonna 1837, mutta suurmogulien valta ei tuolloin ulottunut Delhin Punaisen linnoituksen ulkopuolelle, ja todellista valtaa käytti Englannin Itä-Intian kauppakomppania. 11\. toukokuuta 1857 kapinoivat intialaiset joukot eli sepoyt Meerutista valtasivat Delhin niin sanotun sepoykapinan aikana. Kapinoitsijat nimittivät tuolloin jo 82-vuotiaan Bahadur Šahin kapinan nimelliseksi johtajaksi, vaikka hän itse olikin haluton ottamaa tehtävää vastaan. Brittien saapuessa valtaamaan Delhiä takaisin saman vuoden syyskuussa Bahadur Šah vetäytyi Humayunin mausoleumiin antautuen lopulta lempivaimonsa Zinat Mahalin ja poikansa Mirza Jawan Bakhtin kanssa brittiluutnantti William Hodsonille kun hänelle oli luvattu, että hänen henkensä säästetään. Bahadur Šah päätyi oikeuden eteen syytettynä maanpetoksesta ja hänet karkotettiin Burmaan eli nykyiseen Myanmarin Yangoniin. Hän kuoli karkotettuna 87-vuotiaana 7. marraskuuta 1862 ja hänen mausoleuminsa sijaitsee Yangonissa. Sepoykapina oli päättynyt virallisesti heinäkuussa 1858 ja se johti Itä-Intian kauppakomppanian lakkauttamiseen ja Intian asettamiseen suoraan brittiläisen hallinnon alaiseksi. Epäonnistuneen sepoykapinan nimellisen johtajuuden ohella Bahadur Šah muistetaan etenkin yhtenä loistavimpana urdunkielisistä runoilijoista, minkä lisäksi häntä pidetään suufilaisena pyhimyksenä. Hänen hautansa Yangonissa on paikallisten muslimien pyhiinvaelluskohde. Delhissä ja Karachissa on hänen mukaansa nimettyjä teitä ja Dhakassa puisto. == Lähteet == == Aiheesta muualla == Luokka:Intialaiset_suurmogulit Luokka:Intialaiset runoilijat Luokka:Vuonna 1775 syntyneet Luokka:Vuonna 1862 kuolleet
Sinijuuret

Sinijuuret (Mercurialis) ovat tyräkkikasveihin kuuluva pieni kasvisuku. Ne ovat ruohovartisia, monivuotisia kasveja, joilla on paksu maavarsi ja hyvin vaatimattomat kukat. Sinijuuret ovat myrkyllisiä. Sukuun kuuluu laskutavasta riippuen kahdeksasta kymmeneen eurooppalaista ja yksi aasialainen laji. Kasvisuvun edustajista kasvaa Ahvenanmaalla sekä Etelä- ja Lounais-Suomessa harvinaisena esiintyvä lehtosinijuuri (Mercurialis perennis). Laji kukkii toukokuussa ja sen siemeniä levittävät muurahaiset. Toista kasvisuvun edustajaa eli rikkasinijuurta (Mercurialis annua) on löydetty satunnaisesti Suomesta vanhoilta satamien painolastialueilta sekä puutarhoista rikkaruohona. == Lajeja == * Mercurialis annua – rikkasinijuuri * Mercurialis canariensis * Mercurialis corsica * Mercurialis elliptica * Mercurialis huetii * Mercurialis leiocarpa * Mercurialis longistipes * Mercurialis monoica * Mercurialis ovata * Mercurialis perennis – lehtosinijuuri * Mercurialis reverchonii * Mercurialis tomentosa == Lähteet == == Aiheesta muualla == * Finto: Kassu – Kasvien suomenkieliset nimet: Mercurialis * Funet: Sinijuuret (Mercurialis) * ITIS: Mercurialis * United States Department of Agriculture (USDA): Mercurialis * Flora of China: Mercurialis * Luokka:Myrkylliset kasvit
I Have Played Rock ’n’ Roll

I Have Played Rock’n Roll on muusikko Kassu Halosen soolouran viides, heavy metal- ja hard rock -musiikkia sisältävä studioalbumi, joka julkaistiin vuonna 1986. Albumin tunnetuimpiin kappaleisiin kuuluvat ”I'm Rock”, ”I Have Played Rock’n Roll” sekä ”Strangers In The Night”, joka tuli paremmin tunnetuksi Kirkan levyttämänä hard rock -levyllään R.O.C.K. (1986). Albumin nimikkokappale äänitettiin kahden aikaan yöllä ja Halonen lauloi sen yhdellä otolla. Kirka levytti Yhdysvalloissa albumin nimikappaleen. Albumin alkuperäinen Dig It -levymerkillä julkaistu LP-levy on hyvin harvinainen ja siitä on maksettu peräti 65 euroa. Albumista julkaistiin vuonna 2001 Warner Music Finlandin toimesta remasteroitu CD-painos, joka on myös nykyään melko harvinainen. == Kappaleet == Kaikki kappaleet on säveltänyt ja sovittanut Kalervo Halonen ja sanoittanut Erkka Kettunen, ellei toisin mainita. === A-puoli === # # # # # === B-puoli === # * # # # == Tekijät == === Muusikot === * Kassu Halonen – laulu, kosketinsoittimet * Miri Miettinen – rummut * Harri Merilahti – bassokitara (1-4, 6-9) * Janne Louhivuori – kitarat ; Muut muusikot * Juha Björninen – kitarat (5, soolot: 1, 4, 8) * Pekka Helin – bassokitara (5) * Esko Heikkinen – trumpetti (5) * Pentti Lahti – saksofoni (5) * Markku Veijonsuo – vetopasuuna (5) * Pekka Pohjola – fuugaintro (6) * The Bad-Bad Boys – taustalaulu (8) === Tuotanto === * Kassu Halonen – tuottaja * Kristian Jernström – sovitus (5), tuottaja * Henrik Schütt – valokuva * Markus Heikkerö – kansi * Dan Tigerstedt – äänitys ja miksaus (1-3, 5-9: Takomo-studiot, Helsinki 1985) * Juha Laakso – äänitys ja miksaus (4: Takomo-studiot, Helsinki 1985) * Mika Jussila – vuoden 2001 CD-painoksen 24-bittinen digitaalinen remasterointi (Finnvox-studiot) == Lähteet == Luokka:Vuoden 1986 albumit Luokka:Kassu Halosen albumit Luokka:Kassu Halosen tuottamat albumit Luokka:Kisu Jernströmin tuottamat albumit
Vastitas Borealis

Vastitas Borealis on Marsin valtava pohjoinen alanko, joka on halkaisijaltaan 2 002,91 kilometriäGazetteer of Planetary Nomenclature ja sijaitsee 4–5 km Marsin säteen alapuolella. Sen uskotaan olevan valtava muinainen törmäyskraatteri ja entinen merenpohja. Siellä sijaitsee Marsin pohjoisnapa- alue ja Utopia Planitia, jonne amerikkalainen avaruusluotain Viking 2 laskeutui. Erityisen syvä alangon kohta on paikassa 120 itäistä, 30 pohjoista ja 330 itäistä, 80 pohjoista. == Lähteet == Luokka:Marsin tasangot
Ants Eskola

Ants Eskola (alkuperäiseltä nimeltään Gerhardt Esperk; ) oli virolainen laulaja ja näyttelijä, joka näytteli 25 elokuvassa vuosina 1930–1979. == Osittainen filmografia == * Auringon lapset (Päikese lapsed, 1931) * Kohtaloita kylässä (Valgus Koordis, 1951) * Tuulilasin takaa (Delo Rumjantseva, 1955) * Mehed jäävad koju (1956) * Pöördel (1957) * Varo kurveja (Vallatud kurvid, 1959) * Hornanperän uusi paholainen (Põrgupõhja uus Vanapagan, 1964) * Tuhoava ase R-8-12 (Mjortvyi sezon, 1968) * Suurlähettiläs (Posol sovetskogo soyuza, 1969) * Punainen viulu (Punane viiul, 1974) * Kõrboja peremees (1979) == Aiheesta muualla == * * Luokka:Neuvostoliittolaiset näyttelijät Luokka:Virolaiset näyttelijät Luokka:Virolaiset laulajat Luokka:Vuonna 1908 syntyneet Luokka:Vuonna 1989 kuolleet
Teelusikka

thumb|Brittiläinen teelusikka. Teelusikka on vetoisuudeltaan ruokalusikkaa pienempi ja kahvilusikkaa suurempi lusikka, joka on tarkoitettu sekoittamaan teehen siihen lisättävät ainesosat, kuten sokerin tai maidon. Pitkävartisia jääteelusikoita voidaan käyttää myös jäätelön syömiseen jäätelömaljasta. Niitä sanotaan pirtelölusikoiksiPirtelölusikka Kippo ja kuppi. Teelusikoita käytetään etenkin niissä maissa, joissa tee on tapana nauttia teekupista. Suomessa sanalla teelusikka viitataan useimmiten kahvilusikkaan. == Mittayksikkönä == Teelusikallista käytetään usein tilavuuden mittayksikkönä esimerkiksi ruokaresepteissä. Teelusikallisen tilavuutena pidetään Suomessa viittä millilitraa. Tämä vastaa kukkuraiseksi täytettyä tyypillistä suomalaista kahvilusikkaa, jonka tasamitallinen tilavuus on 2,8 ml. Myös keittiön mittavälinesarjat sisältävät tyypillisesti tee- ja ruokalusikallisen mitatHow to Measure a Teaspoon Without Measuring Utensils. Jan 19, 2022. https://www.masterclass.com/articles/how-to-measure-a- teaspoon#3T1aOBG6GBPp5tdfGQfLoU. Teelusikallisen koko poikkeaa esimerkiksi Iso-Britanniassa käytettävässä Imperial-mittajärjestelmässä edellä kuvatusta metrisestä mittajärjestelmästä siten, että sen koko onkin noin kuusi millilitraa. == Lähteet == == Kirjallisuutta== * * Luokka:Teevälineet Luokka:Seulonnan keskeiset artikkelit de:Essbesteck#Löffel
Hanna R. Hall

Hanna Rose Hall (s. 9. heinäkuuta 1984 Denver, Colorado) on yhdysvaltalainen näyttelijä. Hän kävi Colorado Rocky Mountain -koulua, josta valmistui vuonna 2002. Ensimmäinen tärkeä elokuva, jossa hän näytteli oli Sofia Coppolan Virgin Suicides (1999). Hän esitti 13-vuotiasta Cecile Lisbonia, jonka elämä päättyi traagisesti itsemurhaan. Hall näytteli Forrest Gumpissa nuorta Jennyä. ==Aiheesta muualla== * Luokka:Yhdysvaltalaiset televisionäyttelijät Luokka:Vuonna 1984 syntyneet Luokka:Elävät henkilöt
Block Island Southeast Light

Block Island Southeast Light on majakka Block Islandin kaakkoisessa osassa, Yhdysvaltain Rhode Islandin osavaltiossa. Se on valmistunut vuonna 1875, ja sille on myönnetty National Historic Landmark -arvo. == Historia == Vuonna 1856 Yhdysvaltain kongressi osoitti 9 000 senaikaista Yhdysvaltain dollaria majakan rakentamiseen Block Islandin kaakkoisrannalle. Majakkahallinto päätti kuitenkin uuden majakan rakentamisen sijasta käyttää rahat saaren pohjoisosassa olevan majakan uudelleenrakentamiseen, ja näin Southeast Lightin rakentaminen pantiin hamaan tulevaisuuteen. Vuonna 1872 Nicholas Ball, paikallinen kauppias, alkoi kerätä nimiä adressiin majakan rakentamisen puolesta. Ballin mukaan saaren kaakkoisosaa ohittavat alukset altistuivat siellä suuremmalle vaaralle kuin missään muualla Yhdysvaltain rannikkoalueella. Majakkahallinto oli Ballin kanssa samaa mieltä, ja kongressi osoitti uuden majakan rakentamiseen 75 000 dollaria. Majakkaa varten hankittiin kymmen-eekkerinen kiinteistö. Yhdysvaltain presidentti Ulysses S. Grant kirjoitti Southeast Lightin majakan määrärahan ja myöhemmin vieraili siellä. Majakka suunniteltiin yhdistäen italialaista ja uusgoottilaista tyyliä. Majakka tuli lopulta maksamaan 80 000 Yhdysvaltain senaikaista dollaria, kun se valmistui vuonna 1875. Siihen aikaan se oli korkein majakka Uuden-Englannin rannikolla. Vuonna 1928 se sähköistettiin. Vuonna 1990 Yhdysvaltain rannikkovartiosto otatutti Block Island Southeast Lightin majakan pois käytöstä, ja korvasi sen terästornilla. 1990-luvun varhaisella taipaleella majakka oli eroosion vuoksi hyvin uhanalainen, ja Yhdysvaltain kansallinen historiallisten kohteiden suojelurahasto listasi sen yhdeksi uhanalaisimmista historiallisista kohteista Yhdysvalloissa. Rakennus, joka alun perin oli yli 90 metrin päässä jyrkänteen reunasta, oli tuolloin enää vajaa 18 metrin päässä reunanteesta. Majakan säätiön onnistui kuitenkin keräämään noin kaksi miljoonaa Yhdysvaltain dollaria majakan siirtämistä varten. Vuoden 1993 elokuussa majakka siirrettiinkin nykyiselle paikalleen noin 90 metrin päähän jyrkänteestä. Vuonna 1997 majakalle myönnettiin National Historic Landmark -arvo. == Kirjallisuutta == * Luokka:National Register of Historic Places -kohteet Rhode Islandilla Luokka:Rhode Islandin rakennukset ja rakennelmat Luokka:Yhdysvaltain majakat
Telaluu

thumb|Telaluu eli talus. Telaluu (, ihmisellä talus) kuuluu nilkan luihin, ja se muodostaa yhdessä kantaluun kanssa nilkkaluiden ylimmän rivin. Hevosella telaluu niveltyy pohjeluuhun, mutta lihansyöjillä se niveltyy myös sääriluuhun. Ihmisellä telaluu niveltyy myös nilkan veneluuhun. Luokka:Alaraajan luusto
Talus

Talus voi olla * talus, telaluu, (lääket.) nilkassa sijaitseva luu * talus, vyörykeila, (geol.) rapautumisen tuloksena muodostunut maakerrostuma Talus sukunimenä: * Anu Talus (s. 1975), suomalainen oikeustieteilijä, tietosuojavaltuutettu * Meimi Talus (s. 1937), suomalainen keihäänheittäjä
Tietämyksenhallinta

Tietämyksenhallinta on tieteenala, joka käsittelee tietoa hallittavissa ja johdettavissa olevana asiana. Usein tietämyksenhallinta keskittyy yrityksen tai organisaation toiminnassa tarvittavan tiedon systemaattiseen hallintaan. Tässä yhteydessä tarvittavan tiedon ajatellaan koostuvan sekä hiljaisesta tiedosta että eksplisiittisestä tiedosta. Eksplisiittisen tiedon hallintaa on käsitelty jo pitkään tiedonhallinnassa, joten tietämyksenhallinnassa usein korostetaankin hiljaisen tiedon hallintaa. Tiedon lisäksi tietämyksenhallinnassa käsitellään myös taitoja, osaamista, viestintää, inhimillistä pääomaa ja aineetonta omaisuutta. ==Tiedon luominen== Tiedon luonnissa käytetään hyväksi aikaisempaa tietoa, ja yhdistetään sitä uuteen tietoon. Oivalluksia saadaan yhdistämällä erilaisia aiemman tiedon lähteitä, kuten tietokantoja, verkkopalveluita - ja muita ihmisiä. Organisaatiossa tiedon luominen tapahtuu usein sekä yksilöiden oppimisen ja yhteenliittymisen tuloksena. ==Tiedon jakaminen== Tietämyksenhallinnassa tavoitteena on että oikea tieto saadaan oikeille ihmisille oikeaan aikaan. Tässä apuna käytetään erilaisia tietojärjestelmiä. Tietämyksen jakaminen suullisesti, luetaan myös yhdeksi tärkeäksi jakamismuodoksi. ==Tietämyksenhallinnan menetelmiä== Tietämyksenhallinnassa sovelletaan usein tietokantoja, dokumenttien hallintajärjestelmiä sekä muita tietojärjestelmiä. Näiden lisäksi voidaan käyttää hieman uudempia järjestelmiä, kuten keltaisia sivuja, ryhmätyöohjelmia, hakukoneita, ja internet-pohjaisia työkaluja kuten sähköposti, wiki ja blogit. Näiden lisäksi käytetään asiantuntijafoorumeita, toiminnan arviointia, tutorointia, ihmisten johtamista sekä Nonakan ja Takeuchin nk. SECI-mallia. ==Katso myös== * Business intelligence * Innovaatio * Tietojohtaminen ==Aiheesta muualla== *http://www.kansalaisyhteiskunta.fi/tietopalvelu/yhteiskunta/avauksia_tietamyksen_hallintaan Luokka:Liiketaloustiede Luokka:Tietojärjestelmät Luokka:Johtaminen
Pohjeluu

Pohjeluu () on ohuempi kahdesta säären luusta. Se sijaitsee takaraajan (ihmisellä alaraajan) lateraalisella puolella sääriluun (tibia) vieressä siihen niveltyen. Luiden väliin jää vaihtelevan kokoinen aukko (spatium interossium cruris), jossa kulkee luut toisiinsa sitova sidekudoskalvo (membrana interossea cruris). Pohjeluu sijaitsee alempana kuin sääriluu eikä näin ollen kiinnity reisiluuhun (femur). Naudalla ja pienillä märehtijöillä pohjeluu on surkastunut lähes kokonaan, mutta hevosella vain osittain. Nilkkaluista pohjeluu niveltyy telaluuhun (talus), mutta kiinnittyy nivelsiteillä myös kantaluuhun (calcaneus). Luokka:Alaraajan luusto
Sinisalo

Sinisalo on suomalainen sukunimi. Sinisalo-nimisiä tunnettuja henkilöitä: * Allan Sinisalo (1888–1981), uskonnollinen runoilija * Anu Sinisalo (s. 1966), näyttelijä * Emilia Sinisalo (s. 1983), näyttelijä * Helmer-Rainer Sinisalo (1920–1989), Karjalan tasavallassa asunut säveltäjä * Ilkka Sinisalo (1958–2017), jääkiekkoilija * Jarno Sinisalo (1956–2006), kapellimestari * Jukka Sinisalo (s. 1982), jalkapalloilija * Johanna Sinisalo (s. 1958), kirjailija * Kari Sinisalo (1938–1978), lainsäädäntöjohtaja, hallinto-oikeuden apulaisprofessori ja tietokirjailija * Kati Sinisalo, elokuvatoimittaja ja -kriitikko ja televisiotuottaja * Kirsi-Kaisa Sinisalo (s. 1970), näyttelijä * Pekka M. Sinisalo (s. 1969), perussuomalainen poliitikko * Salsa Sinisalo, oik. Tero Sinisalo (s. 1966), radiojuontaja ja -toimittaja * Sari Sinisalo (k. 1992), henkirikoksen uhri * Sulo Sinisalo (1884–1977), uskonnollinen kirjailija * Taisto Sinisalo (1926–2002), kommunistipoliitikko * Tatu Sinisalo (s. 1992), näyttelijä * Tomas Sinisalo (s. 1986), jääkiekkoilija * Uuno Sinisalo (1904–1985), toimittaja, tietokirjailija ja kotiseutuneuvos * Veikko Sinisalo (1926–2003), näyttelijä * Veikko Sinisalo (s. 1964), soutuvalmentaja ja soutaja * Viljami Sinisalo (s. 2001), jalkapallomaalivahti * Väinö Sinisalo (1892–1951), poliitikko, kansanedustaja. Sinisalo-nimisiä yrityksiä ja tuotemerkkejä: * Sinisalo, L-Fashion Groupin ajoasumerkki
Vladislav Volkov

Vladislav Nikolajevitš Volkov (, 23. marraskuuta 1935, Moskova - 30\. kesäkuuta 1971) oli neuvostoliittolainen kosmonautti, joka lensi Sojuz 7- ja Sojuz 11 -avaruuslennoilla kuollen jälkimmäisellä lennolla pyroteknisen laitteen iskun avatessa paineistusventtiilin paluukapselin tullessa ilmakehään. Vladislav Volkov sai kahdesti Neuvostoliiton sankari -kunniamerkin – 22. lokakuuta 1969 ja 30. kesäkuuta 1971. Hänet haudattiin Punaisen torin laitaan Kremlin muuriin. Luokka:Neuvostoliittolaiset avaruuslentäjät Luokka:Neuvostoliiton sankarit Luokka:Vuonna 1935 syntyneet Luokka:Vuonna 1971 kuolleet Luokka:Avaruudessa kuolleet
Mur

Mur on Itävallassa, Sloveniassa sekä Kroatian ja Unkarin rajalla virtaava Dravajoen sivujoki, jonka pituus on 465 kilometriä. Suurin joen varrella sijaitseva kaupunki on Steiermarkin osavaltion pääkaupunki Graz. Murjoki saa alkunsa Itävallan Niedere Tauern -vuoristosta Salzburgin osavaltiossa. Se virtaa Steiermarkin läpi ja sieltä Sloveniaan. Murjoki laskee Dravaan lähellä Legradin kaupunkia Kroatiassa. thumb|left|300px|Mur kartalla. Luokka:Itävallan joet Luokka:Slovenian joet Luokka:Tonavan vesistö Luokka:Itävallan ja Slovenian raja Luokka:Kroatian ja Slovenian raja Luokka:Kroatian ja Unkarin raja Luokka:Rajajoet
Suomen Trikoo

Suomen Trikoo Oy oli suomalainen tekstiiliteollisuusyritys, joka toimi vuosina 1903–2005. Suomen Trikoon perusti Tampereelle Alfred Kordelin. Tuotanto aloitettiin sukkien ja urheilupaitojen valmistuksella. Alkuaikoina tehtiin myös huopia, hartiahuiveja, villapaitoja ja kalossinvuoria. Pääraaka-aineena oli puuvilla. Trikootuotteiden suosion kasvaessa 1920-luvulla Suomen Trikoo laajensi tuotevalikoimaansa. Seuraavalla vuosikymmenellä tuotteisiin kuuluivat jo naisten vaatteet uimapuvuista konttoriasuihin. Suomen Trikoo laajeni vuonna 1937, kun perheyritys Tampereen Trikoosta tuli sen sisaryhtiö. Sotien aikana Tampereen Trikoon tehtailla valmistettiin pääasiassa miesten sukkia ja alusvaatteita armeijan tarpeisiin. Selluloosapohjaiset korvikeraaka-aineet eli viskooseihin kuuluvat silla (vanhempi selluloosasta valmistettu katkokuitu) ja säteri (katkomaton muuntokuitu) eli viskoosi otettiin mukaan tuotantoon säännöstelyn aikana. Sotien jälkeen toiminta jatkoi laajentumista. Tampereen Särkänniemen kaupunginosaan perustettiin tuolloin Suomen Trikoon sukkatehdas, jolloin yhteensä Suomen Trikoon tehtailla tuotettiin lähes puolet koko Suomen trikootuotteista. Tampereen tehtailla työskenteli vuonna 1950 yli 2 400 työntekijää. Vientiin alettiin panostaa 1950- ja 1960-luvuilla. Tähän tarkoitukseen luotiin uusia tuotemerkkejä, kuten Revontuli-mallisto ja Finnwear. Vienti Ruotsiin ja Neuvostoliittoon oli merkittävää 1970- ja 1980-luvuilla. Finlayson osti Suomen Trikoon vuonna 1983. Suomen Trikoo -nimi jäi pois käytöstä vuonna 1996. Finnwear-tuotemerkkiä valmistaa edelleen Nanso, joka osti Suomen Trikoon liiketoiminnan vuonna 2005. == Lähteet == * Tekstiilejä Tampereelta: Suomen Trikoo (vanhentunut linkki) Vapriikki (Arkistossa) * Koskesta voimaa: Suomen Trikoo === Viitteet === == Aiheesta muualla == * Ylen Elävä arkisto: 1930-luvun nainen verhoutui jo mieluusti trikooseen * Suomen Trikoo Pörssitiedon netissä Luokka:Entiset suomalaiset vaatetusalan yritykset Luokka:Entiset suomalaiset pörssiyhtiöt Luokka:Särkänniemi (kaupunginosa) Luokka:Pyynikki
Amy Smart

Amy Lysle Smart (s. 26. maaliskuuta 1976 Topanga, Kalifornia) on yhdysvaltalainen näyttelijä ja entinen malli. == Filmografia == === Elokuvat === Vuosi Elokuva Rooli Huomioita 1996 Kallis suhde Dee 1997 High Voltage Molly 1997 Starship Troopers – universumin sotilaat kadetti Lumbreiser 1997 Elämän harhapolut Jeananne independent-elokuva 1997 Meno-paluu helvettiin Jenny 1998 How to Make the Cruelest Month Dot Bryant 1998 Strangeland Angela Stravelli 1998 Starstruck Tracey Beck 1998 Crossing Paths Allison 1999 Outside Providence Jane Weston Varsity Blues Jules Harbor 2000 Road Trip Beth Wagner 2000 '70s Christie Shales 2001 Rottaralli Tracy Faucet 2001 Scotland, PA Stacy independent-elokuva 2002 Valtatie 60 Lynn Linden 2003 After School Special Naomi Feldman 2003 The Battle of Shaker Heights Tabby 2003 Blind Horizon Liz Culpepper 2004 Starsky & Hutch Holly Perhosvaikutus Kayleigh Miller Willowbee Burgler lyhytelokuva 2005 Just Friends Jamie Palamino Bigger Than the Sky Grace Hargrove The Best Man Sarah Marie Barkley 2006 Crank Eve Lydon Peaceful Warrior Joy 2008 Life in Flight Catherine independent-elokuva Mirrors Angela Carson Seventh Moon Melissa Love N' Dancing Jessica Donovan 2009 Crank 2 Eve Lydon 2009 See Kate Run Katherine Sullivan 2010 Dead Awake Natalie 2011 House of the Rising Sun Jenny Porter The Reunion Nina Cleary 12 Dates of Christmas Kate Stanton Mr. Statche rouva Statche lyhytelokuva 2012 Columbus Circle Lillian Hart independent-elokuva 2013 No Clue Kyra 2014 The Single Moms Club Hillary 2014 Bad Country Lynn Weiland 2014 Break Point Heather 2014 7500 Pia Martin 2014 Tähtitreffit hoitaja Betty 2014 Among Ravens Wendy Conifer 2014 Run for Your Life Meredith 2014 The Visitant äiti lyhytelokuva 2015 Zoey to the Max Samantha Jenkins 2015 Hangman Melissa 2016 Sister Cities nuori Mary 2016 Patient Seven äiti 2016 All the Way to the Ocean äiti äänirooli, lyhytelokuva 2017 The Keeping Hours Amy 2017 Apple of My Eye Caroline Andrews 2017 Love at First Glance Mary Landers 2018 Avengers of Justice: Farce Wars Jean Wonder 2019 American Brawler Linda Wepner === Televisiosarjat === Vuosi Televisiosarja Rooli Huomioita 1996 Seduced by Madness: The Diane Borchardt Story tyttö #1 1 jakso 1999-2001 Felicity Ruby 16 jaksoa 2003-2009 Tuho-osasto Jamie Moyer 4 jaksoa 2005-2011 Robot Chicken mansikkamurokeksi, äiti, Nancy Henderson, Vivian Ward, prinsessa Leia Organa, Drew Barrymore, nainen, pikkutyttö, leipomon omistaja äänirooli, 6 jaksoa 2006-2007 Smith Annie seitsenosainen minisarja 2011-2012 Hävyttömät Jasmine Hollander 6 jaksoa 2012 Miesten juttuja Lisa 2 jaksoa 2014 Justified Allison 9 jaksoa 2016 Angie Tribeca Stacy 1 jakso 2016 Maron Nina 2 jaksoa 2017 Kova laki: Erikoisyksikkö Karla Wyatt 1 jakso 2018 Nuori MacGyver Dawn/Dixie 2 jaksoa 2020 Stargirl Barbara Whitmore == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1976 syntyneet Luokka:Elävät henkilöt
Jakovlev Jak-18

Jakovlev Jak-18 (, ) on muun muassa Neuvostoliitossa käytetty koulukone. Ohjaaja ja opettaja istuvat koneessa peräkkäin, kuten sotilaskoulukoneissa on tapana. Koneessa on tähtimoottori, joka tuotti vähintään 160 hevosvoiman tehon. Koneen suunnittelu alkoi toukokuussa 1945 ja se tuli käyttöön vuonna 1946. Se korvasi Jakovlev UT-2 -koulukoneen. Konetta käytti Neuvostoliiton ja Varsovan liiton ilmavoimien lisäksi esimerkiksi DOSAAF-seura. Koneesta tehtiin lukuisia versioita, ja kone on edelleen käytössä esimerkiksi taitolentokoneena. == Lähteet == * Jak-018 Luokka:Neuvostoliittolaiset koulukoneet Luokka:1940-luvun koulukoneet
Janne Länsipuro

Janne Santeri Länsipuro (s. 11. joulukuuta 1973 Helsinki) on suomalainen vihreä poliitikko ja puutarhayrittäjä. Länsipuro oli Pernajan kunnanvaltuuston jäsen 2004–2009 ja Loviisan kaupunginvaltuuston jäsen 2010–2012. Kunnallisvaaleissa 2012 hän oli ehdolla Helsingissä, muttei päässyt läpi 199 äänellä. Länsipuro toimii biodynaamiseen viljelyyn erikoistuneena puutarhayrittäjänä Labbyn tilalla Pernajassa, Itä-Uudellamaalla. Hän valmistui Snellman-korkeakoulusta vuonna 1996 ja on toiminut myöhemmin koulussa opettajana. Hän on opiskellut myös Anjalan maatalousoppilaitoksessa ja Hampshire Collegessa Massachusettsissa, Yhdysvalloissa. Nykyisin (2012) Länsipuro työskentelee Lasten ja nuorten puutarhayhdistyksen puutarhatoiminnan koordinaattorina. Länsipuro toimi Vihreiden varapuheenjohtajana kaudella 2005–2007. Hän on ollut puoluevaltuuskunnan jäsen 2003–2005 ja puolueen ympäristötyöryhmän puheenjohtaja 2005–2007. Lisäksi hän on toiminut Ekovihreät ry:n puheenjohtajana. Länsipuro oli ehdolla europarlamenttivaaleissa 2004 ja eduskuntavaaleissa Uudellamaalla vuosina 2003, 2007 ja 2011. Vuoden 2004 kunnallisvaaleissa hänet valittiin Pernajan kunnanvaltuustoon ensimmäisenä vihreänä. Janne Länsipuron isä on diplomaatti ja aiempi YLE:n ulkomaankirjeenvaihtaja Yrjö Länsipuro. Perhe asui Jannen lapsuusaikana muun muassa Neuvostoliitossa, Malesiassa ja Hongkongissa. Janne Länsipuro on työskennellyt Nepalissa, Filippiineillä, Etelä-Koreassa ja Irlannissa sekä vapaaehtoisena Nicaraguassa ja Thaimaassa. ==Teokset== * ==Lähteet== * Kuka? | Janne Länsipuro * Yrjö Länsipuron kirjoitus ==Aiheesta muualla== * Janne Länsipuron verkkosivut * Loviisan Sanomat: Vihreiden varapuheenjohtaja Janne Länsipuro haluaa olla maaseudun äänitorvi 24.5.2005 * Iltalehti: Satokauden kasvisherkut 10.11.2011 Luokka:Vihreän liiton poliitikot Luokka:Suomalaiset puutarhurit Luokka:Loviisan kaupunginvaltuutetut Luokka:Pernajan kunnanvaltuutetut Luokka:Vuonna 1973 syntyneet Luokka:Elävät henkilöt
Frohnleiten

Frohnleiten on kaupunki Steiermarkin osavaltiossa Itävallassa. Siellä oli vuonna 2005 6 344 asukasta. Frohnleiten on yksi Graz-Umgebungin piirin asutuskeskuksista. Se sijaitsee Mur-joella 25 kilometriä pohjoiseen osavaltion pääkaupungista Grazista. Kaupungin pinta-ala on 127,6 neliökilometriä ja korkeus merenpinnasta 438 metriä.Bezirk Graz-Umgebung: Verwaltung Frohnleiten on perustettu 1200-luvun loppupuolella nimellä "Freyleiten". Vuonna 1519 kaupunki sai uuden nimen Frohnleiten. Kaupunkia palvelee rautatieasema, josta on säännölliset yhteydet Graziin ja Bruck an der Muriin. ==Väestönkehitys== *1869: 3 843 *1900: 4 700 *1923: 5 253 *1939: 5 827 *1961: 6 978 *1971: 7 056 *1981: 6 774 *1991: 6 841 *2001: 6 592 *2006: 6 344 Lähde: Statistik AustriaStatistik Austria:Ein Blick auf die Gemeinde Frohnleiten ==Lähteet== *Stadtgemeinde Frohnleiten: Chronik === Viitteet === == Aiheesta muualla == * Kaupungin viralliset kotisivut Luokka:Steiermarkin kaupungit
Frotee

Frotee (ranskan sanasta frotté, "hangattu") on yleensä puuvillasta valmistettu kangas, jonka toisella tai molemmilla puolilla on löysistä lankasilmukoista muodostunut nukka. Paksun nukan ja lankasilmukoiden sisään jäävän tyhjän tilan ansiosta frotee on erityisen hyvin vettä imevää. Froteekangasta käytetäänkin yleisimmin pyyheliinojen ja kylpytakkien materiaalina. Froteeta myytiin Suomessa aluksi kankaana. Froteepyyhkeitä alettiin valmistaa teollisesti 1950-luvulla. Frotee oli erityisen suosittua 1970-luvulla, jolloin siitä tehtiin myös vaatteita ja sisustustekstiilejä. Froteekankaassa on kaksi loimijärjestelmää: perusloimi, joka kuteen kanssa muodostaa pohjakankaan sekä paljon pidempi nukkaloimi, josta silmukat muodostetaan. Froteekankaita valmistetaan sekä tasapintaisina että sidoskuviollisena, kuten oheisen kuvan froteepyyhkeessä. ==Lähteet== * Tekstiilejä Tampereelta: Finlayson: Frotee Vapriikki === Viitteet === Luokka:Puuvillatekstiilit
Daniel Medelplan

Daniel (Taneli) Medelplan (noin 1657 Turku – 18. elokuuta 1737 Pälkäne) oli kirjanpainaja, joka kaiversi Pälkäneen puuaapisen puulaatoille Isonvihan aikana vuonna 1719. ==Henkilöhistoria== Medelplanin isä oli turkulainen Jonas Svensson-niminen vaununtekijä. Vuonna 1678 hänet otettiin Turun akatemian kuvien kaivertajaksi, mutta hän myös valoi kirjasimia, sitoi kirjoja ja harrasti kuvanveistoa. Vuosina 1689-1693 hän toimi Viipurissa piispa Petrus Bångin pienen kirjapainon johtajana. Sieltä hän tuli isonvihan aikaan Pälkäneelle, Taurialan kylän Näppilän taloon. Syynä muuttoon oli paitsi sota, myös hänen saamansa tuomio sukurutsauksesta, kun hän oli solminut suhteen vaimonsa veljentyttären kanssa. Tästä saamansa tuomion hän kärsi vankeudessa Viipurin linnassa. Medelplanin ensimmäinen puoliso oli nimeltään Gertrud (k. 1693) ja toinen Kristina Grelsintytär (k. 1744). ==Pälkäneen puuaapinen== Pälkäneen papiston ja Turun tuomiokapitulin kehotuksesta hän kaiversi puusta Johannes Gezelius vanhemman vuonna 1666 painattaman aapisen painolaatat "Yxi paras lasten tawara". Kirjaa painettiin satakunta kappaletta, mutta kaikki painetut kirjat kuten myös painolaatat ovat tuhoutuneet. Viimeinen tunnettu Turun akatemian hallussa ollut kappale tuhoutui Turun palossa 1827. Teoksen koko nimi oli Lasten Paras Tawara, elli ABC-Kirja, joca on suuren tarpen tähden leicattu Puuhun ja Pälcänen seuracunnan Saarnamiesten toimituxen cautta, Prändetty Pälkänellä Daniel Medelplanilda Tauralassa 1719. Muistitiedon mukaan Medelplanin painolaatat säilyivät Pälkäneellä Taurialan kylän Eskolan talossa 1800-luvun lopulle saakka, mutta tuhoutuivat tulipalossa talon mukana.Hannu Tarmio, Pentti Papunen ja Kalevi Korpela (toim.): Suomenmaa 6: maantieteellis-yhteiskunnallinen tieto- ja hakuteos, s. 341. Porvoo- Helsinki: WSOY, 1976. ISBN 951-0-06465-3. Medelplanin muistoa vaalitaan edelleen Pälkäneellä, jossa on hänen muistomerkkinsä rauniokirkon pihassa ja Kukkolan kylässä. Medelplanin aapinen oli tiettävästi ensimmäinen aapinen, jossa oli kukon kuva. Se lienee antanut aiheen myös Pälkäneen entiselle vaakunalle, joka poistui käytöstä kuntaliitoksessa vuoden 2007 alussa. ==Lähteet== == Aiheesta muualla == * Pälkäneen-aapisen syntymäsijoilta, Suomen Kuvalehti, 01.12.1934, nro 49, s. 22, Kansalliskirjaston digitaaliset aineistot Luokka:Pälkäne Luokka:Suomalaiset kirjanpainajat Luokka:Kaivertajat Luokka:1650-luvulla syntyneet Luokka:Vuonna 1737 kuolleet
Paolo Gregoletto

Paolo Gregoletto (s. 14. syyskuuta 1985, Miami, Florida) on yhdysvaltalainen basisti, joka soittaa metalliyhtyeessä Trivium. Gregoletto aloitti uransa Grammy-ehdokkuuksiakin saaneessa Metal Militia -yhtyeessä, jossa hän bassonsoiton lisäksi myös lauloi. Triviumiin hän liittyi vuonna 2004. Gregoletto laulaa Triviumin keikoilla huomattavan paljon yhtyeen taustalauluja, etenkin puhtaita lauluosuuksia, missä Corey Beaulieu hoitaa karjumisosuudet. Colin Richardson, tunnettu metalli-tuottaja on kuvaillut Gregolettoa parhaimmaksi basistiksi, kenen kanssa hän on tehnyt töitä. ==Tekniikka== Gregoletto on soittotekniikaltaan monipuolinen, sillä hän soittaa bassoa sekä plektralla että sormillaan. Hän vaihtelee soittotekniikkaansa kappaleen mukaan. "Sahaamissoitossa" rumpujen tuplabassopedaalien hakkausta sisältävissä kohdissa hän käyttää plektraa, mutta nopeisiin kohtiin hän soveltaa myös mm. Billy Sheehanin (Mr. Big) kolmen sormen soittotekniikkaa. Tällaisia kohtia ovat muun muassa mm. Iron Maidenin kappaleista tunnetuksi tulleet "ratsastuskompit" (yksi 8-osa- ja kaksi 16-osanuottia toistuvasti soitettuna). Gregoletto käyttää myös lämmittelyharjoituksinaan kromaattisia juoksutuksia sekä plektralla että sormillaan soitettuna. ==Välineet== * B.C. Richin 4- ja 5-kieliset bassot (mm. Mockingbird, Warlock, NJ-series Eagle ja NJ-series Innovator) * Kustomin bassonupit ja -kaapit * Sans Ampin mallinnuspedaalit ==Aiheesta muualla== * Gregoletto Type 3 Median haastattelussa Luokka:Yhdysvaltalaiset basistit Luokka:Vuonna 1985 syntyneet Luokka:Elävät henkilöt
Wish

Wish on The Curen kymmenes studioalbumi, julkaistu vuonna 1992. Siltä julkaistiin kolme singleä: "High", "Friday I'm in Love" ja "A Letter to Elise". Levystä julkaistaan lähitulevaisuudessa remasteroitu 2 CD:n versio. Levyn äänityssessiosta jäi 5 ylimääräistä instrumentaalia kappaletta, joista 4 julkaistiin Lost Wishes -kasetti-EP:llä. == Kappaleet == # Open – 6:51 # High – 3:37 # Apart – 6:38 # From the Edge of the Deep Green Sea – 7:44 # Wendy Time – 5:13 # Doing the Unstuck – 4:24 # Friday I'm in Love – 3:38 # Trust – 5:33 # A Letter to Elise – 5:14 # Cut – 5:55 # To Wish Impossible Things – 4:43 # End – 6:46 ==B-puolet== * This Twilight Garden * A Foolish Arrangement * Play * Halo * The Big Hand * Scared as You * High (Higher mix) * High (Trip mix) * Open (fix mix) * A Letter to Elise (Blue mix) * A Letter to Elise (Extended mix) == Kokoonpano == * Robert Smith – kitara, laulu, basso, 6-kielinen basso, koskettimet * Simon Gallup – basso, koskettimet * Porl Thompson – kitara * Perry Bamonte – kitara, 6-kielinen basso, koskettimet * Boris Williams – rummut, lyömäsoittimet == Arviot == * Allmusic: http://www.allmusic.com/album/wish-mw0000275947 * Robert Christgau: C+http://www.robertchristgau.com/get_artist.php?name=the+cure == Lähteet == Luokka:Vuoden 1992 albumit Luokka:The Curen albumit
Koovee (jalkapallo)

Koovee on suomalainen jalkapalloseura, joka pelaa Kutosessa. Korkeimmillaan Koovee on pelannut kaudella 2007 miesten Kakkosessa. Kausi toi lopputulokseksi lohkon neljännen sijan. Seura oli noussut vuosien 2006 ja 2006 välillä Kutosesta Kakkoseen. Kaudeksi 2008 seuran paikka Kakkosessa siirtyi kuitenkin Ilvekselle. Koovee palasi kilpasarjoihin kaudella 2024 ilmoitettuaan joukkueen Kutoseen. == Lähteet == Jalkapallo Luokka:Suomalaiset jalkapalloseurat
Viuhkamadot

Viuhkamadot (Sabellidae) ovat meressä eläviä selkärangattomia. Ne rakentavat suojaputkia hiekasta, simpukankuoren kappaleista ja muusta merenpohjassa ajelehtivasta aineksesta. Putken päässä on viuhkamaisia ulokkeita, joilla ne siivilöivät ravinnokseen planktonia. Vaaran uhatessa viuhkamato vetäytyy putkensa sisään. Toinen monisukasmatojen heimo putkimadot (Serpulidae) rakentaa oman kuorensa kalkista piikkinahkaisten ja kivikorallien tapaan. Advanced aquarist Viuhkamadot ovat yleisiä merialueilla, joissa vedenkorkeus vaihtelee vuoroveden mukaan, sillä ne tarvitsevat kohtalaisia virtauksia tuomaan planktonia ulottuvilleen. Monia viuhkamatoja kasvatetaan akvaariossa. Niiden ruokkiminen sopivilla planktoneilla on vaikeaa, ja monet yksilöt kuolevat 6-12 kuukaudessa. Joitakin sukuja: * Sabellastarte sp. kaksivärinen, ruskeavalkoinen sateenvarjoa tai palmua muistuttava viuhka, läpimitaltaan jopa 10 cm. * Bispira sp. punertavanruskehtava, spiraalimainen viuhka läpimitaltaan noin 5 cm. Akvaariossa kasvaa myös kalkkikuorisia Serpulidae-heimon matoja: * Spirobranchus ("joulukuusimadot") * Filogranella, Salmacina ja Vermiliopsis == Lähteet == Luokka:Monisukasmadot